CELEX: 32019R0530
Language: ro
Date: 2019-03-27 00:00:00
Title: Regulamentul de punere în aplicare (UE) 2019/530 al Comisiei din 27 martie 2019 de desemnare a laboratoarelor de referință ale Uniunii Europene pentru organismele dăunătoare plantelor cu privire la insecte și acarieni, nematozi, bacterii, ciuperci și mană, virusuri, viroizi și fitoplasme

29.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 88/19
               
            
         REGULAMENTUL DE PUNERE ÎN APLICARE (UE) 2019/530 AL COMISIEI
         din 27 martie 2019
         de desemnare a laboratoarelor de referință ale Uniunii Europene pentru organismele dăunătoare plantelor cu privire la insecte și acarieni, nematozi, bacterii, ciuperci și mană, virusuri, viroizi și fitoplasme
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 93 alineatul (1),
         întrucât:
         
                     (1)
                  
                  
                     Regulamentul delegat (UE) 2018/631 al Comisiei (2) a stabilit laboratoare de referință ale Uniunii Europene (LRUE) pentru organismele dăunătoare plantelor cu privire la insecte și acarieni, nematozi, bacterii, ciuperci și mană, virusuri, viroizi și fitoplasme.
                  
               
                     (2)
                  
                  
                     Ca urmare a stabilirii acestor LRUE, Comisia a efectuat un proces de selecție publică pentru desemnarea LRUE pentru organismele dăunătoare plantelor cu privire insecte și acarieni, nematozi, bacterii, ciuperci și mană, virusuri, viroizi și fitoplasme.
                  
               
                     (3)
                  
                  
                     Consorțiul condus de Agenția Națională pentru Securitatea Sanitară a Alimentației, Mediului și Muncii din Franța (ANSES), care cuprinde și Agenția Austriacă pentru Sănătate și Siguranță Alimentară (AGES), a depus o cerere pentru procesul de selecție a desemnării ca LRUE pentru organismele dăunătoare plantelor cu privire la insecte și acarieni.
                  
               
                     (4)
                  
                  
                     Consorțiul condus de Agenția Națională pentru Securitatea Sanitară a Alimentației, Mediului și Muncii din Franța (ANSES), care cuprinde și Institutul Flamand de Cercetare pentru Agricultură, Pescuit și Alimente (ILVO, Belgia), a depus o cerere pentru procesul de selecție a desemnării ca LRUE pentru organismele dăunătoare plantelor cu privire la nematozi.
                  
               
                     (5)
                  
                  
                     Consorțiul condus de Autoritatea pentru Siguranța Alimentelor și a Produselor de Consum - Centrul de Referință Național pentru Sănătatea Plantelor din Țările de Jos (NVWA-NRC), care cuprinde și Institutul Flamand de Cercetare pentru Agricultură, Pescuit și Alimente (ILVO, Belgia), Centrul de Cercetare pentru Protecția și Certificarea Plantelor [CREA-DC (DIALAB), Italia] și Institutul Național de Biologie (NIB, Slovenia) a depus o cerere pentru procesul de selecție a desemnării ca LRUE pentru organismele dăunătoare plantelor cu privire la bacterii.
                  
               
                     (6)
                  
                  
                     Agenția Națională pentru Securitatea Sanitară a Alimentației, Mediului și Muncii din Franța (ANSES) a depus o cerere pentru procesul de selecție a desemnării ca LRUE pentru organismele dăunătoare plantelor cu privire la ciuperci și mană.
                  
               
                     (7)
                  
                  
                     Consorțiul condus de Autoritatea pentru Siguranța Alimentelor și a Produselor de Consum - Centrul de Referință Național pentru Sănătatea Plantelor din Țările de Jos (NVWA-NRC), care cuprinde și Centrul de Cercetare pentru Protecția și Certificarea Plantelor [CREA-DC (DIALAB), Italia] și Institutul Național de Biologie (NIB, Slovenia) a depus o cerere pentru procesul de selecție a desemnării ca LRUE pentru organismele dăunătoare plantelor cu privire la virusuri, viroizi și fitoplasme.
                  
               
                     (8)
                  
                  
                     Comitetul de evaluare și selecție numit pentru procesul de selecție a concluzionat că toate aceste consorții și laboratoare sunt în conformitate cu cerințele prevăzute la articolul 93 alineatul (3) din Regulamentul (UE) 2017/625 și ar putea fi responsabile pentru sarcinile prevăzute la articolul 94 din respectivul regulament.
                  
               
                     (9)
                  
                  
                     Prin urmare, aceste patru consorții ar trebui desemnate ca LRUE pentru respectivele organisme dăunătoare plantelor cu privire la insecte și acarieni, nematozi, bacterii, ciuperci și mană, virusuri, viroizi și fitoplasme. Programele de lucru ale acestora ar trebui să fie stabilite în conformitate cu obiectivele și prioritățile programelor de lucru relevante adoptate de către Comisie în conformitate cu articolul 36 din Regulamentul (UE) nr. 652/2014 al Parlamentului European și al Consiliului (3).
                  
               
                     (10)
                  
                  
                     Pentru a se asigura menținerea unui nivel corespunzător al metodelor de analiză, testare sau diagnosticare, precum și pentru dezvoltarea de metode validate și menținerea asistenței coordonate a laboratoarelor oficiale și în conformitate cu articolul 93 alineatul (2) litera (b) din Regulamentul (UE) 2017/625, desemnarea ca LRUE ar trebui să fie revizuită periodic,
                  
               ADOPTĂ PREZENTUL REGULAMENT:
         
            Articolul 1
            Laboratorul de referință al Uniunii Europene pentru organismele dăunătoare plantelor cu privire la insecte și acarieni
            Următorul consorțiu este desemnat ca laborator de referință al Uniunii Europene pentru organismele dăunătoare plantelor cu privire la insecte și acarieni, responsabil cu sprijinirea activităților orizontale ale Comisiei și ale statelor membre în domeniul sănătății plantelor:
            
                         
                     
                     
                        Consorțiul condus de Agenția Națională pentru Securitatea Sanitară a Alimentației, Mediului și Muncii din Franța (ANSES, Laboratorul pentru Sănătatea Plantelor, Unitatea pentru Entomologie și Plante Invazive, 755 avenue du campus Agropolis, CS 30016, 34988 Montferrier-sur-Lez cedex, Franța),
                        care cuprinde și:
                        Agenția Austriacă pentru Sănătate și Siguranță Alimentară (AGES, Institutul pentru Producția Durabilă a Plantelor, Spargelfeldstraße 191, 1220 Viena, Austria).
                     
                  
         
            Articolul 2
            Laboratorul de referință al Uniunii Europene pentru organismele dăunătoare plantelor cu privire la nematozi
            Următorul consorțiu este desemnat ca laborator de referință al Uniunii Europene pentru organismele dăunătoare plantelor cu privire la nematozi, responsabil cu sprijinirea activităților orizontale ale Comisiei și ale statelor membre în domeniul sănătății plantelor:
            
                         
                     
                     
                        Consorțiul condus de Agenția Națională pentru Securitatea Sanitară a Alimentației, Mediului și Muncii din Franța (ANSES, Laboratorul pentru Sănătatea Plantelor, Unitatea pentru Nematologie, Domaine de la Motte au Vicomte – BP 35327, 35653 Le Rheu, Franța),
                        care cuprinde și:
                        Institutul Flamand de Cercetare pentru Agricultură, Pescuit și Alimente (ILVO, Botanică, grupul pentru nematologie, Burg. Van Gansberghelaan 96, 9820 Merelbeke, Belgia).
                     
                  
         
            Articolul 3
            Laboratorul de referință al Uniunii Europene pentru organismele dăunătoare plantelor cu privire la bacterii
            Următorul consorțiu este desemnat ca laborator de referință al Uniunii Europene pentru organismele dăunătoare plantelor cu privire la bacterii, responsabil cu sprijinirea activităților orizontale ale Comisiei și ale statelor membre în domeniul sănătății plantelor:
            Consorțiul condus de Autoritatea pentru Siguranța Alimentelor și a Produselor de Consum – Centrul de Referință Național pentru Sănătatea Plantelor din Țările de Jos (NVWA-NRC, grupul pentru bacteriologie, Geertjesweg, 15, 6706 EA Wageningen, Țările de Jos),
            
                         
                     
                     
                        care cuprinde și:
                        
                                    —
                                 
                                 
                                    Institutul Flamand de Cercetare pentru Agricultură, Pescuit și Alimente (ILVO, Botanică, grupul pentru bacteriologie, Burg. Van Gansberghelaan 96, 9820 Merelbeke, Belgia);
                                 
                              
                                    —
                                 
                                 
                                    Centrul de Cercetare pentru Protecția și Certificarea Plantelor [CREA-DC (DIALAB), Laboratorul de Fitopatologie, grupul pentru bacteriologie, via Carlo Giuseppe Bertero 22, 00156 Roma, Italia];
                                 
                              
                                    —
                                 
                                 
                                    Institutul Național de Biologie (NIB, Departamentul de Biotehnologie și Biologie Sistemică, Unitatea pentru Bacteriologie și Metodologie, Laboratorul pentru diagnosticul bacteriilor, Večna pot 111, Ljubljana, Slovenia).
                                 
                              
                  
         
            Articolul 4
            Laboratorul de referință al Uniunii Europene pentru organismele dăunătoare plantelor cu privire la ciuperci și mană
            Următorul consorțiu este desemnat ca laborator de referință al Uniunii Europene pentru organismele dăunătoare plantelor cu privire la ciuperci și mană, responsabil cu sprijinirea activităților orizontale ale Comisiei și ale statelor membre în domeniul sănătății plantelor:
            
                         
                     
                     
                        Agenția Națională pentru Securitatea Sanitară a Alimentației, Mediului și Muncii din Franța (ANSES, Laboratorul pentru Sănătatea Plantelor, Unitatea pentru Micologie, Domaine de Pixérécourt, CS 400009, 54220 Malzéville, Franța).
                     
                  
         
            Articolul 5
            Laboratorul de referință al Uniunii Europene pentru organismele dăunătoare plantelor cu privire la virusuri, viroizi și fitoplasme
            Următorul consorțiu este desemnat ca laborator de referință al Uniunii Europene pentru organismele dăunătoare plantelor cu privire la virusuri, viroizi și fitoplasme, responsabil cu sprijinirea activităților orizontale ale Comisiei și ale statelor membre în domeniul sănătății plantelor:
            Consorțiul condus de Autoritatea pentru Siguranța Alimentelor și a Produselor de Consum - Centrul de Referință Național pentru Sănătatea Plantelor din Țările de Jos (NVWA-NRC, grupul pentru virusologie, Geertjesweg, 15, 6706 EA Wageningen, Țările de Jos),
            
                         
                     
                     
                        care cuprinde și:
                        
                                    —
                                 
                                 
                                    Centrul de Cercetare pentru Protecția și Certificarea Plantelor [CREA-DC (DIALAB), Laboratorul de Fitopatologie, grupul pentru virusologie, via Carlo Giuseppe Bertero 22, 00156 Roma, Italia];
                                 
                              
                                    —
                                 
                                 
                                    Institutul Național de Biologie (NIB, Departamentul de Biotehnologie și Biologie Sistemică, Unitatea pentru Microbiologie, Laboratorul pentru diagnosticul virusurilor, viroizilor și fitoplasmelor, Večna pot 111, Ljubljana, Slovenia).
                                 
                              
                  
         
            Articolul 6
            Revizuirea desemnării
            Desemnarea ca laboratoare de referință ale Uniunii Europene se revizuiește periodic.
         
         
            Articolul 7
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 martie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 95, 7.4.2017, p. 1.
         
            (2)  Regulamentul delegat (UE) 2018/631 al Comisiei din 7 februarie 2018 de completare a Regulamentului (UE) 2017/625 al Parlamentului European și al Consiliului prin stabilirea de laboratoare de referință ale Uniunii Europene pentru organismele dăunătoare plantelor (JO L 105, 25.4.2018, p. 1).
         
            (3)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).